CELEX: 62018TN0738
Language: el
Date: 2018-12-11 00:00:00
Title: Υπόθεση T-738/18: Προσφυγή της 11ης Δεκεμβρίου 2018 — Dragnea κατά Επιτροπής

18.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/43
            
         
      Προσφυγή της 11ης Δεκεμβρίου 2018 — Dragnea κατά Επιτροπής
      (Υπόθεση T-738/18)
      (2019/C 65/56)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: Liviu Dragnea (Βουκουρέστι, Ρουμανία) (εκπρόσωποι: B. O’Connor, Solicitor, και S. Gubel, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής (OCM(2018)20575) που κοινοποιήθηκε στον νόμιμο εκπρόσωπο του προσφεύγοντος με επιστολή της 1ης Οκτωβρίου 2018·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται παράβαση του άρθρου 9, παράγραφοι 1, 2 και 4, του κανονισμού σχετικά με την OLAF (1) και προσβολή των δικαιωμάτων άμυνας του προσφεύγοντος στο πλαίσιο των ερευνών, συμπεριλαμβανομένου του δικαιώματος ακροάσεως και του σεβασμού του τεκμηρίου αθωότητας.
               
            
                  2.
               
               
                  Με τον δεύτερο λόγο ακυρώσεως προβάλλεται παραβίαση της αρχής της χρηστής διοικήσεως σχετικά με τις έρευνες καθώς και άρνηση κινήσεως έρευνας ως προς τη διεξαγωγή της έρευνας από την OLAF.
               
            
                  3.
               
               
                  Με τον τρίτο λόγο ακυρώσεως προβάλλεται προσβολή του δικαιώματος προσβάσεως σε έγγραφα που σχετίζονται με την έρευνα της OLAF.
               
            
         (1)  Κανονισμός (ΕΕ, Ευρατόμ) 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου